open-index/open-wikipedia-markdown huggingface dataset:
Prehistorik

**Prehistorik** on lihtne kiviaega imiteeriv platvormmäng.

## Mängu ajalugu
Prehistorik (kuigi selle kohta öeldakse tavaliselt valesti Prehistoric, mis on erinevalt mängu tegelikust nimest õigekirjaliselt korrektne) on platvormmäng, mis väljastati 1991 arvutimängufirma Tituse poolt. 1993 väljastas Titus talle järje Prehistorik 2. Omal ajal (1990. aastate teisel poolel, sest esimesel poolel polnud Eestis veel eriti arvuteid) oli see Eestis oma lihtsuse ja süsteemi vähenõudlikkuse tõttu eriti algklassilaste seas populaarne. Ka tänapäeval on see üks klassikalisi ajaviitemänge. Praegu on ta abandonware.

## Mängu sisu
Mängija kehastab koopainimest, kes kogub seletamatul põhjusel maakera eri paigus süüa, korjates toitu ja tappes nuia ja kirvega imetajaid ja saurusi (tegelikult olid inimese nuia ja kirve kasutuselevõtu ajaks muidugi saurused välja surnud). Erinevalt viimatinimetatud vastastest ei saa miskipärast kalasid ja linde (erandina pingviine) tappa, neid saab ainult vältida. Tihti tuleb võidelda lõpukollidega. Tasandil peab koopamees vasakult paremale liikuma ja tee peal toitu koguma. Tasandi kõige paremas otsas on lõpuõhupall(see peaks selgitama maakera eri paigus rändamist). Kui lõpuõhupallini jõudes pole piisavalt toitu kogunud, siis peab tagasi minema, mis võib väga halvasti lõppeda, sest 
 1) tasand on aja peale, kui aeg saab otsa, siis koopamees sureb
 2) mõnest kohast ei saa tagasi minna, seega pole tasandit võimalik mõnikord lõppu jõudes toidu puudusel lõpetada.

## Kust saada?
http://www.abandonia.com/games/9/Prehistorik1 - see on üks võimalik aadress, kust saab prehistorikut tasuta tõmmata. Vajuta seal tumepunasele valge kirjaga nupule, kus on kiri get it. Uus leht peaks avanema. Vajuta seal uuesti samasugust nuppu. Failinimi peaks olema prehistorik 1.zip. Paki ta lahti(nt. WinZipiga või 7-zipiga). Mäng käivitub failist historik.exe.

## Mida teha, kui mäng reageerib nuppudele halvasti?
Käivita historik.exe DOS-s. Kui DOS-i pole, laadi alla Dosbox või mõni teine DOS-i emulaator.

## Nupud
       vasakule - vasakuleklahv
       paremale - paremaleklahv
       hüppa, roni redelit mööda üles - ülesklahv
       sisene koopasse, roni redelit mööda alla - allaklahv
       peksa - tühik

## Vaata ka
*Prehistorik 2
Adriano Leite Ribeiro

**Adriano Leite Ribeiro** (sündinud 17. veebruaril 1982 Rio de Janeiros) on Brasiilia jalgpallikoondise endine ründaja.

Karjääri jooksul jõudis ta mängida muuhulgas Flamengos kodumaal ning ACF Fiorentinas ja Parma FC-s Itaalias. Adriano parimad saavutused tulid Milano Interis, millega ta tuli neljal korral Itaalia meistriks, võitis kolmel korral superkarika ja kahel korral Itaalia karikavõistlused.

Brasiilia rahvuskoondises mängis Adriano aastatel 2000–2010, lüües 48 mängus kokku 27 väravat Koondises debüteeris ta 15. novembril2000, kui mängiti Colombia meeskonnaga. Rahvuskoondise särgis on Adriano võitnud Copa América 2004. aastal ja Konföderatsiooni karika 2005. aastal. Mõlemal turniiril valiti ta parimaks mängijaks. Lisaks on ta tulnud ka alla 17-aastaste maailmameistriks 1999. aastal.

2006. aasta maailmameistrirvõistlustel Saksamaal lõi ta kaks väravat. Esimese alagrupimängus Austraalia meeskonna vastu, mille brasiillased võitsid 2:0. Teise värava lõi ta kaheksandikfinaalis Ghana vastu, mille Brasiilia võitis 3:0.  

## Isiklikku

Adriano Leite Ribeiro on 190 cm pikk ja kaalub 86 kg.

## Saavutused
;Flamengo
*Campeonato Brasileiro Série A: 2009
*Copa dos Campeões: 2001
;Inter Milan
*Serie A: 2005–06, 2006–07, 2007–08, 2008–09
*Coppa Italia: 2004–05, 2005–06
*Supercoppa Italiana: 2005, 2006, 2008
;Corinthians
*Campeonato Brasileiro Série A: 2011

## Välislingid

* 
*Mitteametlik blogi Adriano kohta: Adriano-online.com (arhiveeritud)
Copa América

**Copa América** on Lõuna-Ameerika jalgpalliliidu CONMEBOL-i korraldatud meistrivõistluste turniir. Esimene meister selgus 1916. aastal.

Võistlustel osalevad Argentina, Boliivia, Brasiilia, Tšiili, Ecuadori, Colombia, Paraguay, Peruu, Uruguay ja Venezuela koondised. Lisaks on 1993. aasta meistrivõistlustest alates on turniirile kutsutud meeskondi ka mujalt maailmast, kuid seni on võit jäänud alati Lõuna-Ameerikasse.

1997. aastani tunti vastavat võistlust nimega "Lõuna-Ameerika rahvuskoondiste meistrivõistlused" (*Campeonato Sudamericano de Selecciones*).

## Edukamad meeskonnad

#Uruguay – 15-kordne meister
#Argentina – 15-kordne meister
#Brasiilia – 9-kordne meister
#Paraguay, Peruu ja Tšiili – 2-kordne meister
#Boliivia ja Colombia – 1-kordne meister

## Turniirid ja võitjad

## Vaata ka
*2015. aasta Copa América
*Copa América Centenario
*2019. aasta Copa América

## Välislingid
*Turniiride arhiiv
Hülgvara

**Hülgvara** või **vanavara** (inglise keeles *abandonware* 'hüljatud vara/kaup') on tarkvara, mida levitatakse selle moraalse vananemise tõttu vabalt, kuigi sellise tegevuse seaduslikkus on sageli kaheldav.

## Iseloom ja juriidiline staatus

Internetis on palju saite, kust saab hülgvara alla laadida, eriti hülgvara staatuses arvutimänge, aga ka rakendustarkvara, utiliite ning isegi operatsioonisüsteeme. Paljudel juhtudel on hülgvara kvaliteetsem kui suurem jagu vabavara, sest seda on kunagi rahastatud kommertsproduktina ning see vastab seega minimaalsetele kvaliteedistandarditele. Samas on hülgvara moraalselt niivõrd vananenud, et lisaks vähesele kasutusmugavusele võib tekkida sobivusprobleeme ka tänapäevase riistvara ja tarkvaraga. Seetõttu kasutatakse hülgvara käitamisel arvutis sageli mitmesuguseid emulaatoreid.

Terminil "hülgvara" pole juriidilist tähendust. Sisuliselt võiks käsitleda hülgvarana tarkvara, millele kuuluvatest õigustest on nende omanik loobunud, kuid niimoodi hülgvara levitajad tegelikult ei tee. Sestap tähendab hülgvara nimi praktikas, et tegemist on tarkvaraga, mida enam avalikult **ei müüda**. Mõnikord palutakse sellise tarkvara levitamiseks õiguste omaniku luba ning mõned neist on tasuta levitamisega nõus. Enamasti aga omanike poole ei pöörduta.

## Levitamise õigustatus

Hülgvara levitajad põhjendavad oma tegevuse õigustatust sellega, et sellisel tarkvaral on esiteks ajalooline väärtus, mistõttu hülgvara kogujaid võib võrrelda muuseumitöötajate või vanavara kogujatega, teiseks ei tekita hülgvara levitamine õiguste omanikule kahju, kuna see ei vähenda mingil viisil müügist saadavaid tulusid. Hülgvara levitajad võivad endid käsitleda kultuuri- ja intellektuaalse väärtuse säilitajate ning edasikandjatena, mis annab nende tegevusele üldsuse heakskiidu. Kui aga õiguste omanik leiab, et tema tarkvara sellisel kujul levitamine ja kasutamine on talle kahjulik, siis pole levitajal ühtki tõsist juriidilist õigustust.
Zelenogorsk

**Zelenogorsk** (soome keeles *Terijoki*) on linn Venemaal Karjala kannasel, Peterburi eeslinn. Kuulub Peterburi Kurortnõi rajooni haldusalasse ja asub Peterburi kesklinnast 50 km loodes.

Terijoki kuulus Soome Viiburi lääni 1940. aastani. Nõukogude väed vallutasid ala Talvesõja ajal ja Moskva rahuga läks see ala koos Karjala kannasega Nõukogude Liidule.

1939. aastal kuulutati seal välja Soome Demokraatlik Vabariik. 1946. aastal sai linnaõigused ja 1948 nimetati Zelenogorskiks.

Tänapäeval on Zelenogorsk populaarne elu- ja suvilarajoon uusrikaste seas.

## Vaata ka
*Zelenogorski kalmistu

## Välislingid
*http://terijoki.ru/
Aschaffenburg

**Aschaffenburg** on kreisivaba linn Saksamaal Baieri liidumaal Alam-Frangimaa ringkonnas.

## Sõpruslinnad
Aschaffenburgil on kolm sõpruslinna:

*  Perth, Šotimaa, Suurbritannia (alates 1956)
*  Saint-Germain-en-Laye, Prantsusmaa (alates 1975)
*  Miskolc, Ungari (alates 1996)

## Viited

## Välislingid

* Aschaffenburgi koduleht
Lõpukoll

**Lõpukoll** (inglise keeles *boss*) on paljudes vanades mängudes esinev tavalisest tugevam, tihti hiiglaslik vastane, kellega tuleb peategelasel võidelda. Võitlus toimub kas tasandil või kogu mängu lõpus. Mängus võib olla mitu lõpukolli (nt prehistorikus on iga tasandi järel). 

Mõnes mängus on võimatu lõpukolli võitlusega alistada, seda saab teha ainult kaudselt, näiteks mängus "Quest for Glory II: Trial by Fire" tuleb kuri võlur, kes on võluväel kõigi relvade eest kaitstud, tornist alla tõugata.

### Tuntuimad lõpukollid
* Bowser (King Koopa) – "Super Mario"
* King K. Rool – "Donkey Kong Country"
* Dr. Wily – "Mega Man"
* Ganon (Ganondorf) – "The Legend of Zelda"
* Dr. Ivo "Eggman" Robotnik – "Sonic the Hedgehog"
* Dr. Neo Cortex – "Crash Bandicoot"
* Ripto – "Spyro"
* Gruntilda – "Banjo-Kazooie"
Prehistorik 2

"**Prehistorik 2"** on sarnaselt oma eelkäija Prehistorikuga kiviaega imiteeriv platvormmäng.

## Mängu ajalugu
"Prehistorik 2" (kuigi selle kohta öeldakse tavaliselt valesti "Prehistoric 2", mis on erinevalt mängu tegelikust nimest inglise keeles õigekirjaliselt korrektne) on platvormmäng, mille aastal 1993 andis välja arvutimängufirma Titus. Omal ajal (1990. aastate teisel poolel, sest esimesel poolel polnud Eestis veel personaalarvutid meelelahutuseks olulisel määral kasutusel) oli see Eestis paralleelselt "Prehistorik 1-ga" populaarne. Ka tänapäeval on see üks klassikalisi ajaviitemänge. Praegu on ta abandonware.

## Mängu sisu
"Prehistorik 1" oli ebarealistlik, koomiksilik ja lihtne, "Prehistorik 2" läks aga sellega võrreldes veel ebarealistlikumaks ja koomiksilikumaks, samas ka keerulisemaks. Tasandid pole enam lihtsalt vasakult paremale liikumine, vaid kohati võib tausta sarnasuse ja kirevuse tõttu asukoht segaseks jääda. Algse "Prehistorikuga" võrreldes on võetud laene teistest mängudest (nt SuperMariolik vastaste peal hüppamine ja peidetud klotside vastu peaga hüppamine). Tunduvalt rohkem on rõhk läinud toidu otsimiselt ja lõpukollide tapmiselt ringihüppamisele (mis oli 1. osas kasulik ainult lõksudest ja kuristikest üle saamiseks).

## Välislingid
* Prehistorik 2
Oran

**Oran** on linn Alžeerias, Orani provintsi keskus. Asub Vahemere kaldal.

## Ajalugu

Oran asutati 10. sajandil. Hispaanlased vallutasid linna 1509. aastal. Aastatel 1708–1732 ja 1791–1831 kuulus Oran Osmanite riiki. 1831. aastal läks Prantsusmaa valdusse. Enne Alžeeria vabadussõda oli Oranis Põhja-Aafrika suurim eurooplaste kogukond. Pärast sõda rändas suurem osa neist Prantsusmaale ja linn kaotas üle poole oma elanikest.

Oran on tähtis sadamalinn ja kaubanduskeskus. Seal asub ka Orani ülikool.

Orani paigutas Albert Camus oma romaani "Katk" tegevuse.

## Viited

## Välislingid

* http://www.visitoran.com/
Kalkot Mataskelekele

**Kalkot Mataskelekele Mauliliu** (sündinud 1949) on Vanuatu poliitik.

16. augustil 2004 valis valijameeste kogu ta presidendiks. Tema ametiaeg lõppes 16. augustil 2009.  

Kalkot Mataskelekele on pärit Vanuatu pealinnast Port Vilast. Ta on hariduselt jurist.
Okavango

**Okavango** on jõgi Aafrika lõunaosas. 

Okavango saab alguse Angolast, kus teda nimetatakse ka **Cubango**. Moodustab Angola ja Namiibia piiri ning voolab seejärel Botswanasse, kus moodustab delta ja kaob Kalaharis kõrbeliiva.

Namiibias langeb jõgi 4 meetrit ja moodustab kärestiku, mida tuntakse Popa jugadena.

Jõe pikkus on eri hinnangutel 1600–1800 km.
Kõzõlorda

**Kõzõlorda** (kasahhi 'punane laager'; ka *Akmetšet*) on linn Kasahstanis, Kõzõlorda oblasti keskus. Asub Sõrdarja ääres.

Aastatel 1853–1920 oli linna nimi **Perovsk**. 1925–1927 oli Kasahhi ANSV pealinn.

Kõzõlordad läbib Orenburgi–Taškendi raudtee. Kõzõlordas on sündinud endine Tallinna linnapea Mihhail Kõlvart.

## Välislingid

*Linna koduleht
Karagandõ

**Karagandõ** (kasahhi keeles Қарағанды, ladina kirjaviisis **Qarağandı**; varem eesti keeles kasutatud vene keelest pärinev nimekuju *Karaganda*) on linn Kasahstanis, Karagandõ oblasti keskus. Asub Sarõarka põhjaosas.

Karagandõ oli vangilaagrite ja kivisöekaevanduste keskus ning Aleksander Solženitsõni järgi (kes ka ise seal vangis oli) "suurim provintsipealinn Gulagi arhipelaagis".

Linna elanikest oli 1940. aastatel ligi 70% sakslased (). Suur osa neist (umbes 100 000) on Saksamaale emigreerunud.

Karagandõ Sarõarka lennujaam on üks Kesk-Aasia suurimaid.

Linnas on viis kõrgkooli ja kolm teatrit.

## Välislingid

*Koduleht (*vene keeles*)
*Kunagiste karagandõlaste foorum (*vene keeles*)
Novotroitsk

**Novotroitsk** on tööstuslinn Venemaal Orenburgi oblastis, Novotroitski linnaringkonna keskus. Linn asub Lõuna-Uuralites Uurali jõe ääres.

Novotroitsk on asutatud 1920. aastate alguses. Linnaõigused sai 1945. aastal.

Suurim ettevõte on metallurgiakombinaat Uralski Stal.

## Välislingid

*http://novotroitsk.ru/
*http://novotroitsk.info/
*http://nvtsk.ru/
Maria Theresia von Paradis

**Maria Theresia von Paradis** (15. mai 1759 Viin – 1. veebruar 1824 Viin) oli austria helilooja, pianist ja laulja.

Varases lapsepõlves jäi ta pimedaks. Ta õppis muusikat Antonio Salieri, Leopold Kozeluchi ja Vincenzo Righini juures ning sai Viinis tuntud pianistiks. Esinemisteks tellis ta klaverikontserte Wolfgang Amadeus Mozartilt ja Joseph Haydnilt.

1808. aastal asutas ta Viinis Muusikalise Kasvatuse Instituudi.

Mitmed tema arvukatest teostest on kaduma läinud.

Ta on kirjutanud 2 klaverikontserti, 12 klaverisonaati, kantaate ja palju väiksemaid helitöid.
Luigi Boccherini

**Luigi** Rodolfo **Boccherini** (19. veebruar 1743 Lucca – 28. mai 1805 Madrid) oli itaalia helilooja ja tšellist. Ta sai tuntuks kammermuusika heliloojana.

Boccherini sündis Itaalias muusiku peres. Tema isa oli tšellist ja kontrabassimängija. Luigi saadeti juba väikesena Rooma muusikat õppima. 1757 läks ta koos isaga Viini, kus nad said tööd Burgtheateris. 1761 läks Boccherini Madridi, kus asus kuningas Carlos III noorema venna Luis Antonio teenistusse.

1785. aastal nimetati ta Hispaania kuninga õukonna kapelli dirigendiks. Õukonnas oli tal hea elu seni, kuni kuningas avaldas rahulolematust ühe tema teose passaažiga ja käskis selle ümber teha. Boccherini, kes oli sellisest loomevabaduse piiramisest ärritunud, kirjutas selle käigu hoopis kaks korda järjest, mille peale ta õukonnast vallandati.

1789. aastal nimetati Boccherini Preisi kuninga Friedrich Wilhelm II õukonnadirigendiks. Friedrich Wilhelm oli ise harrastusmuusik, ta mängis tšellot ja flööti ning toetas kunste.

Boccherini eraelu saatsid õnnetused: ta elas üle oma hispaania patrooni, kaks naist ja kaks tütart ning suri peaaegu vaesuses. Siiski jäi temast järele kaks poega.

Boccherini on kirjutanud 125 keelpillikvartetti, 95 keelpillikvintetti ja 16 keelpillisekstetti, 16 sümfooniat ja palju kammermuusikat.

Suur osa tema kammermuusikast järgib Joseph Haydni eeskujusid, kuid Boccherinit on vahel nimetatud Haydni stiili parandajaks keelpillikvartettides, sest ta tõi alati tšello esiplaanile, samas kui Haydn jättis tšellole saatepilli rolli.

Boccherini oli virtuoosne tšellist, kes suutis tšellol originaalkõrguses esitada viiulirepertuaari. Selle oskuse oli ta omandanud kontserditurneedel puuduvaid viiuldajaid asendades ja seda oskust demonstreeris ta sageli. See oskus tõi talle kaasaegsete seas palju kuulsust. Ka tema tšellokontserdid, eriti kvintetid kahele tšellole (sisuliselt tšellokontserdid keelpillikvarteti saatel), nõuavad tšellistilt tihti samasugust meisterlikkust.

Tänapäeval on Boccherini tuntuim teos menuett keelpillikvintetist E-duur, op. 11 nr. 5.

## Vaata ka
* Stabat Mater (Boccherini)
Calw

**Calw** on linn Saksamaal Baden-Württembergi liidumaal, Calwi kreisi keskus. Asub Nagoldi jõe kaldal Schwarzwaldis, 33 km Stuttgardist läänes.

## Ajalugu

Calwi on esmamainitud 1075. aastal. Keskajal oli Calw tähtis kaubalinn. 1345 liideti linn Württembergiga ning sai hiljem Württembergi hertsogite suveresidentsiks.

Calwis on sündinud Hermann Hesse ja Rudolf Schlichter.

Linnas on Hermann Hesse muuseum.

## Viited

## Välislingid

*Calwi koduleht
Tuttlingen

**Tuttlingen** on linn Saksamaal  Baden-Württembergi liidumaal, Tuttlingeni kreisi keskus. Asub Doonau kaldal Honbergi mäe jalamil.

## Ajalugu

Tuttlingeni on esmamainitud 797. aastal. Asula kuulus Reichenau kloostrile. 1250. aastal sai linnaõigused.

Tuttlingeni tuntakse kui maailma meditsiinitehnika keskust. Linnas on üle 200 meditsiinitehnikat valmistava ettevõtte. Ligi 50% maailma kirurgiariistadest valmistatakse Tuttlingenis.

## Viited

## Välislingid

*Tuttlingeni koduleht
Recklinghausen

**Recklinghausen** on linn Saksamaa lääneosas Nordrhein-Westfaleni liidumaal, Recklinghauseni kreisi keskus.

## Ajalugu

Asulat on esmamainitud 1017. aastal kui *Ricoldinchuson*.

## Vaatamisväärsused

Recklinghausenis asub ikoonimuuseum, kus on üle 1000 õigeusu ikooni ja kopti kunsti.

## Viited

## Välislingid
* Recklinghauseni koduleht
Buzuluk

**Buzuluk** on linn Venemaal Orenburgi oblastis. Asub Samara jõe ääres, Buzuluki jõe suudmes.

Linn on tekkinud 1736. aastal rajatud kindluse juurde. Linnaõigused sai 1781. aastal.

Buzulukis on õmblusvabrikud, masinatööstusettevõtted ja mööblivabrik.

## Viited
Arhitraav

**Arhitraav** (ka **epistüül** või **ematala**) on taladesüsteemi alumine tala. Kreeka ehitistel sammaste ja friisi vaheline kaunistusteta osa.

## Vaata ka
 
*Talastik
*Order
*Friis
*Karniis
Arabesk

**Arabesk** tähendab eesti keeles kaht asja: 
* **[[Arabesk (kunst)|Arabesk]]** on keerukalt põimitud lehe- ja väänlamotiividega ornament. Eriti levinud islamimaade kunstis.
* **[[Arabesk (tants)|Arabesk]]** on balletipoos: tantsija seisab ühel jalal, teine jalg on taha sirutatud.

## Vaata ka
* "**[[Arabesque (film)|Arabesque]]**", Julian Mitchelli stsenaariumi järgi tehtud film
Autoripoogen

**Autoripoogen** on kirjandusteose mahu mõõtühik, millega arvestatakse autori, tõlkija, toimetaja jt töö hulka. Autoripoogen on võrdne 40 000 tähekohaga (tähekohaks loetakse tähed, numbrid, märgid ja tühikud). Autoripoognaga loetakse võrdseks 700 rida luuleteksti ja illustratsioonide pindala 3000 cm².

Varem, kui käsikiri esitati masinakirjas (kirjutusmasinal kirjutatuna), loeti autoripoognaks 22 lehekülge, millel on 30 rida ja reas keskmiselt 60 tähekohta.

## Vaata ka
*trükipoogen

## Viited
Arvestuspoogen

**Arvestuspoogen** on trükise mahu ühik kirjastustöö arvestamiseks. Arvestuspoogen on nagu autoripoogengi 40 000 tähekoha suurune, kuid peale autori(te) loomingu läheb arvesse ka muude tekstide maht (tiitelleht, sisukord, toimetaja eessõna, leheküljenumbrid, päistiitlid jm).

## Vaata ka
*Autoripoogen 
*Trükipoogen

## Viited
Friedrichshafen

**Friedrichshafen** on linn Saksamaal Baden-Württembergi liidumaal, Bodenseekreisi keskus. Asub Bodeni järve kaldal.

## Ajalugu

Friedrichshafen loodi 1811. aastal Buchhorni linna liitmisel Hofeni vallaga ja nimetati Württembergi kuninga Friedrich I järgi.

## Kultuur ja sport

Friedrichshafenis asub Zeppelini muuseum.

Linna spordiklubi VfB Friedrichshafen võrkpallimeeskond mängib Saksamaa kõrgliigas.

## Viited

## Välislingid

*Friedrichshafeni koduleht
*http://www.zeppelin-museum.de/
Eesti saadikute loend

Friedrich Akel (1871–1941)
*1922–1923 Soomes
*1928–1933 Rootsis, Norras ja Taanis
*1934–1936 Saksamaal ja Hollandis

Ado Birk (1883–1942)
*1922–1926 Nõukogude Liidus

Aleksander Hellat (1881–1943)
*1921–1922 Lätis ja Poolas
*1922 Rumeenias, Ungaris ja Kreekas
*1923–1931 Soomes
*1925–1927 Ungaris

Oskar Kallas (1868–1946)
*1920–1922 Soomes
*1922–1934 Suurbritannias ja Hollandis

Heinrich Laretei (1892–1973)
*1926–1928 Nõukogude Liidus
*1928–1931 Leedus
*1936–1940 Rootsis, Taanis ja Norras

Jaan Lattik (1878–1967)
*1939–1940 Leedus

Juhan Leppik (1894–1965)
*1924–1927 Poolas ja Rumeenias
*1931–1936 Leedus
*1936–1940 Itaalias
*1937–1940 Ungaris
*1937–1938 Austrias

Johannes Markus (1884–1969)
*1935–1939 Poolas, Rumeenias ja Tšehhoslovakkias
*1939–1940 Türgis, Ungaris ja Rumeenias

Karl Menning (1874–1941)
*1923–1933 Saksamaal
*1925–1933 Austrias
*1931–1933 Ungaris
*1933–1937 Lätis

Rudolf Möllerson (1892–1940)
*1937–1939 Soomes
*1939–1940 Saksamaal
*1940 Hollandis

Ants Piip (1884–1942)
*1923–1925 USA-s

Karl Robert Pusta (1883–1963)
*1921–1932 Prantsusmaal
*1921–1923 Itaalias
*1923–1932 Belgias
*1928–1932 Hispaanias
*1932–1934 Poolas, Rumeenias ja Tšehhoslovakkias
*1935 Rootsis, Norras ja Taanis

August Rei (1886–1963)
*1938–1940 Nõukogude Liidus

Hans Rebane (1882–1961)
*1931–1937 Soomes
*1937–1940 Lätis

August Torma (1895–1971)
*1931–1934 Itaalias
*1931–1939 Rahvasteliidus
*1934–1971 Suurbritannias

Julius Seljamaa (1883–1936)
*1922–1928 Lätis
*1925–1926 Leedus
*1928–1933 Nõukogude Liidus

Karl Selter (1898–1958)
*1939–1940 Rahvasteliidus ja Vatikanis
*1940 Šveitsis

Otto Strandman (1875–1941)
*1927–1929 Poolas, Rumeenias ja Tšehhoslovakkias
*1933–1939 Prantsusmaal, Belgias, Hispaanias ja Vatikanis

Karl Tofer (1885–1942)
*1927–1931 Itaalias
*1927–1930 Ungaris
*1930–1932 Poolas, Rumeenias ja Tšehhoslovakkias
*1933–1936 Nõukogude Liidus
*1936–1939 Saksamaal ja Hollandis

August Traksmaa (1893–1942)
*1936–1937 Nõukogude Liidus

Tõnis Vares (1859–1925)
*1921–1922 Nõukogude Venemaal

Eduard Virgo (1878–1938)
*1928–1931 Lätis

Aleksander Warma (1890–1970)
*1938–1939 Leedus
*1939–1944 Soomes

Oskar Öpik (1895–1974)
*1936–1938 Leedus
*1940 Prantsusmaal

## Vaata ka
* Eesti Vabariigi esindajad välismaal 1939
MAN SE

**MAN SE** (algselt *Maschinenfabrik Augsburg-Nürnberg*) oli Saksamaa tööstuskontsern, mille peakontor asus Münchenis. 2021. aastal lõpetati MAN SE kui eraldiseisva valdusettevõtte tegevus ning see ühendati täielikult kontserniga **[[TRATON]] SE** (Volkswageni tarbesõidukite grupp).

Tänapäeval jätkub tegevus kaubamärgi MAN all tütarettevõtte **[[MAN Truck & Bus]] SE** kaudu. Ettevõte on tuntud kui üks maailma juhtivaid tarbesõidukite ja transpordilahenduste pakkujaid.

## Ajalugu
Ettevõtte ajalugu ulatub aastasse 1758, kui Oberhausenis alustas tööd Püha Antoni rauatöökoda (*St. Antony-Hütte*), mis oli esimene rasketööstusettevõte Ruhri piirkonnas.

### Tehnoloogiline läbimurre ja nime saamine
Nime MAN ajalugu on tihedalt seotud kahe linnaga:
* 1840 asutati Augsburgis *Maschinenfabrik Augsburg AG*.
* 1841 asutati Nürnbergis *Maschinenbau-AG Nürnberg*.

Need kaks ettevõtet liitusid 1898. aastal. Just Augsburgi tehases töötas aastatel 1893–1897 insener **[[Rudolf Diesel]]**, kes konstrueeris koostöös MAN-i inseneridega maailma esimese töötava diiselmootori. 1908. aastal võeti nimeks *Maschinenfabrik Augsburg Nürnberg AG*, lühendatult **M.A.N.**

1921. aastal ostis rasketööstuskontsern **Gute Hoffnungshütte** (GHH) M.A.N.-i aktsiate enamuse, kuid aja jooksul sai tütarettevõtte nimi ja tegevusveokite vallas tuntumaks kui emafirma oma.

## Ülevõtmine Volkswageni poolt ja TRATON
2011. aasta juulis omandas Volkswagen AG enamusosaluse MAN SE aktsiakapitalis. Eesmärk oli luua tihedam koostöö MAN-i ja Scania AB vahel, et konkureerida globaalsete hiiudega nagu Daimler Truck ja Volvo.

* **2015:** Loodi valdusettevõte Volkswagen Truck & Bus, mis nimetati 2018. aastal ümber kontserniks **[[TRATON]] SE**.
* **2019:** MAN-i energeetikadivisjon (MAN Energy Solutions) ja osalus masinaehitusfirmas RENK AG müüdi otse Volkswagenile, jättes MAN SE fookusesse vaid veoautod ja bussid.
* **2021:** 31. augustil viidi lõpule MAN SE juriidiline ühinemine (*squeeze-out*) Traton SE-ga. Sellega lakkas MAN SE olemast börsil noteeritud valdusettevõte ning MAN Truck & Bus SE muutus Tratoni otseseks tütarettevõtteks.

## MAN tänapäeval (2024–2026)
Tänapäeval keskendub MAN Truck & Bus transpordi elektrifitseerimisele. 2024. aastal alustati Müncheni tehases uue põlvkonna raskete elektriveokite (eTruck) seeriatootmist. Samuti on MAN üks Euroopa juhtivaid elektribusside tarnijaid (mudeliseeria Lion's City E).

Ettevõttel on tihe koostöö Scaniaga ühiste mootoriplatvormide ja komponentide arendamisel TRATON-i grupi raames, säilitades samas MAN-ile omase disaini ja teenindusvõrgu.

## Välislingid
* MAN Truck & Bus ametlik koduleht
* TRATON SE koduleht
Stukk

**Stukk** (itaalia *stucco*) ehk **kipskrohv** on kipsist, lubjast ja liivast segatud kiiresti kivistuv pastataoline mass, millest vormitakse või valatakse seina- ja laekaunistusi (stukkdekoor).

Eriti palju kasutati seda baroki ja klassitsismi ajal.

## Vaata ka
*krohv
*mört
Kaks

**Kaks** on arv ja number, mis järgneb ühele ja eelneb kolmele. Kaks märgitakse araabia numbriga 2 ja Rooma numbriga II. 

## Kasutus
Enamikus Eesti üldharidus- ja kutsekoolides ja mõnedes teistes riikides märgitakse mitterahuldavat hinnet arvuga 2 (pannakse tavaliselt siis, kui õigesti on vastatud alla 45% ülesandest või kontrolltööst). Üldiselt peetakse kahte kõige halvemaks hindeks, sest ühte, mis peaks olema veel halvem hinne, õpetajad tolle väikese punktivahemiku tõttu ei pane.
Francisco Fonseca

**José Francisco Fonseca Gúzman** (sündinud 2. oktoobril 1979 Leónis Guanajato osariigis Mehhikos) on Mehhiko jalgpallikoondise endine ründaja.

Fonseca debüteeris Mehhiko 1. divisjonis La Piedadi meeskonnas 2001. aastal. Ta mängis La Piedadis kaks hooaega, siis siirdus Mehhiko peasarja klubisse UNAM Pumas. Fonsecast sai Pumases suur täht, kuna ta aitas meeskonnal tulla meistriks ja lõi 81 mängus 23 väravat. Ta mängis klubikarjääri jooksul põhiliselt Mehhiko klubides. Ainsaks välisklubiks oli Lissaboni Benfica, kus ta mängis 2006. aastal.

Mehhiko rahvuskoondises debüteeris Fonseca 27. oktoobril 2004, kui mängiti Ecuadori meeskonnaga. Ta mängis koondises aastatel 2004–2008 kokku 43 korda ja lõi 21 väravat. 

Fonseca osales rahvuskoondise rivistuses 2006. aasta maailmameistrivõistlustel Saksamaal. Ta lõi MM-il alagrupimängus Portugali meeskonna vastu ühe värava. Mäng lõppes Portugali võiduga 2:1. 2007. aasta CONCACAF Gold Cupil sai ta Mehhiko koondisega teise koha.

## Isiklikku

Francisco Fonseca on 184 cm pikk ja kaalub 79 kg.
DOSBox

**DOSBox** (lühend ingliskeelsest nimetusest *Disk Operating System Box*, eesti keeles 'ketta operatsioonisüsteemi kast') on ilmselt levinuim MS-DOS-i emulaator.

DOSBox kui MS-DOS-i emulaator jäljendab MS-DOS-i, st DOSboxi abil on võimalik käitada mitte-Microsofti operatsioonisüsteemide all MS-DOS-i rakendusi. DOSBox tuleb MS-DOS-i rakenduste käitamisega isegi paremini toime kui uuemad Windowsi versioonid ning seetõttu saab seda kasutada näiteks Windowsis vanade mängude mängimiseks.

## Kuidas kasutada?
Kõigepealt pead sa teadma, kus asub programm, mida sa tahad DosBoxiga käivitada. Näiteks oletame, et ta on E:\mängud\mäng.exe.
Kirjuta:

1) mount U E:/

(koolon on alt+58, juhul kui tavapärasest klahvist ei õnnestu koolonit saada. Eesti klaviatuuril vajab \ Alt Gr allhoidmist, seda DOSbox ei luba. Vajuta näiteks Numpadi kohal olevat /-klahvi, see tähendab sama mis \. Mount U E:/ tähendab, et DOSBox käsitleb edaspidi enda mälus olevat U-ketast kui sinu arvuti tegelikku E-ketast. Kui sul on Linux, mis ei saa aru ühetähelistest partitsioonidest, võid kirjutada näiteks mount U home/. Siis on home/ DOSBoxi arust U-ketas.)

2) U:/ 

(läheb E-kettale.)

3) cd mängud 

(läheb mängude kataloogi, cd tähendab change directory ehk eesti keeles vaheta kausta. Sa võid ka kohe algul panna, et mount U E:/mängud, siis ei pea seda kirjutama.)

4) mäng.exe

(käivitab E:\mängud\mäng.exe. Võib ka lühemalt kirjutada: lihtsalt mäng.)

Kui programm sulgub, jääb DOSBoxi aken lahti. Käsk exit sulgeb selle.

## Kui failinimi on pikem kui 8 sümbolit
Sa võid igal ajal sisestada käsu dir, et teada saada, mis antud kaustas on. Kui sa vahetad kausta (käsk cd), kasuta nimesid, mis sa dir-ga näed. ~, mida sa pead ilmselt kasutama, on alt+126.

## Kust saada?
SuSEga on DOSBox tavaliselt juba kaasas.
http://prdownloads.sourceforge.net/dosbox/DOSBox0.65-win32-installer.exe?download - see on üks võimalik aadress, kust uusimat DOSBoxi Windowsile tõmmata. Vajuta seal näiteks kõige esimese sinise DOWNLOAD-kirjaga nupu peale. Vajuta sinist linki ette tulnud lehe otsas.
Faili nimi peaks olema DOSBox0.65-win32-installer.exe. Käivita see fail ja installi DosBox. DosBox käivitub failist DosBox.exe.

## Välislingid
*http://www.dosbox.com/ – DOSBoxi koduleht
Picardie

**Picardie** (ka *Pikardia*) oli piirkond (1. järgu haldusüksus) Prantsusmaa kirdeosas.

Piirkond jagunes kolmeks departemanguks: Aisne'i, Oise'i ja Somme'i departemang.

2016. aastal liideti Picardie ja Nord-Pas-de-Calais' piirkond Hauts-de-France'i piirkonnaks.

Ajalooliselt kutsuti Pikardiaks Pariisist põhja poole jäävat Prantsusmaa osa kuni Madalmaade piirini.

## Viited
Rain Ots

**Rain Ots** (sündinud 15. detsembril 1970) on eesti filosoof ja eesti keele õpetaja Soomes.

## Tegevus
Ta õppis Eesti Humanitaarinstituudis teoloogia ning Tampere Ülikoolis filosoofia ja avaliku õiguse erialal. Filosoofiamagister 1999. 

Ta töötas teadurina Tampere Ülikooli filosoofia osakonnas, eetika ja filosoofia aineõpetajana Pirkkala keskkoolis ning tõlkija ja toimetajana Soome filosoofiaajakirja Niin & Näin juures.

Rain Ots on öelnud, et tahab võimalikult paljudele soomlastele eesti keele selgeks õpetada. Ta töötab eesti keele õpetajana Nokia, Ylöjärvi, Kuru, Sahalahti, Pälkäne ning Tampere rahvaülikoolides.

Ta on Tampere Eesti Klubi (1995) ning Soome Eestlaste Liidu (2002) asutaja, algatas Soomes ilmunud väliseesti ajakirjad Eesti Leht (1997) ja Binokkel (2004). Kuulub Soome Etniliste Suhete Nõukogusse (ETNO), kus esindab eesti rahvusvähemust.

## Välislingid
*Ajakirja Niin & Näin eesti filosoofiat tutvustav teemanumber
Biidermeier

**Biidermeieriks** (ka **biidermeierstiiliks**; saksa keeles *Biedermeier*) nimetatakse elustiili, mis valitses Viini kongressi (1815) ja kodanlik-demokraatlike revolutsioonide (1848) vahelisel perioodil peamiselt saksa kultuuriruumis Preisi kuningriigis, Austria keisririigis ja teistes Saksa Liidu liikmesriikides. 

Sõna biidermeier on tuletatud Müncheni pilkelehe Fliegende Blätter kahe tegelase – Biedermanni ja Bummelmaieri – nimedest ning oli algselt pseudonüüm, mille all avaldasid aastatel 1855–1857 oma paroodilisi luuletusi jurist Ludwig Eichrodt ja külatohter Adolf Kussmaul. Nimetust kasutatakse enam humanitaarteadustes kui stiililoos. 

## Ajastu
See on periood Napoleoni sõdade lõpust kuni 1848. aasta revolutsioonini. See on kodanluse tähtsuse ja eneseteadvuse tõusu ajastu, mil reaalne võim on veel aadelkonna käes. Biidermeier ongi kodanlik stiil. See ühiskonnakiht ei otsitud ega vajanudki aadellikke voorusi nagu suurejoonelisus, mehisust või üllus. Ka romantikute nooruslik ja rahutu lemmiktüüp tekitas neis võõrastust. Seevastu hinnati nn. kodanlikke voorusi - sihiteadlikust, vagadust, usinust ja tasakaalukust. Vaatamata autoriteetide austamisele usuti, et kodanlased on ühiskonna alus ja tugi. Kõige aluseks peeti haridust ja haritust. Ülikooli professoritest said “meie aja kangelased”, kelle litoportreid koguti nii nagu tänapäeval kogutakse näitlejate ja muusikute pilte. Vaikne, sissepoole pööratud elustiil soodustas süvenemist. Seetõttu loeti ja musitseeriti palju ning tegeleti võimalusel harrastusteadusega. Väga oluliseks kujunes kodukoht, selle vaatamisväärsused ja ajalugu ning selle tundmaõppimine. Inimestevahelised suhted olid samuti väga olulised. Sõprust väärtustati kõrgelt. Kirjutati pikki kirju. Armastati ümbritseda end lähedaste ja sõprade portreedega. Tihti katsid need terveid seinu.

## Kunst
Biidemeier hõlmas kirjandust, muusikat, kujutavaid kunste ja sisekujundust. Levis peamiselt saksakeelses kultuuriruumis, kuid sarnase nähtuse leiab ka naabermaades, eriti Taanis. Seal keeldutakse kasutamast aga saksakeelset mõistet ning nimetatakse perioodi taani kunsti “kuldajastuks”. Biidermeier lähtus põhijoontes klassitsismist, olles selle mugandatud vorm (eriti paistab silm see mööblikujunduses). Iseloomulik on käsitsivalmistatud kvaliteetsest materjalist mööbel, meeldivates heledates toonides sisekujundus ning ornamentidest loobumine. 

Maalikunstis on biidermeieril teatud romantilisi jooni, kuid üldiselt on tegemist pigem omalaadse vararealismiga, millele on iseloomulikud realistlikus laadis portreed. Plastikas iseseisvat stiili välja ei kujunenud.

## Muusika

## Vaata ka
* klassitsism
* realism
* romantism

## Viited
Rhône-Alpes

**Rhône-Alpes** [roon-alp] oli piirkond (1. järgu haldusüksus) Prantsusmaal.

Piirkond jagunes kaheksaks departemanguks: Ain, Ardèche, Drôme, Isère, Loire, Rhône, Savoia ja Haute-Savoie.

2016. aastal liideti Rhône-Alpesi ja Auvergne'i piirkond Auvergne-Rhône-Alpesi piirkonnaks.

## Viited
Aniloks-värviaparaat

**Aniloks-värviaparaat** on seade, mis kannab trükivärvi trükivormile aniloks-värvivaltsi abil.

## Tööpõhimõte

Aniloks-värviaparaat koosneb kahest-kolmest valtsist ja on väga kompaktne ehk lühike. Aparaat kindlustab ühtlase värvikihi kandmise trükivormile, välistades triipude tekkimist. Aparaadi puuduseks on raskendatud tsonaalne (koht-) värvi reguleerimine.

## Kasutamine

Põhiliselt kasutatakse seda aparaati fleksotrükimasinates aga perspektiivis planeeritakse kasutada ka ofsettükimasinates.

## Vaata ka

*Aniloks-värvivalts

## Välislingid
*Trükitehnoloogiate võrdlus
Laager (asula)

**Laager** on ajutise iseloomuga asula.

Laager võib olla rändajate ajutine ja tihti ühekordselt ülesseatav peatus- ja puhkepaik, näiteks matkajatel, jahimeestel, mustlastel.

Laager võib olla ka püsiv spetsiaalselt väljaehitatud paik inimeste mitmesugusel otstarbel paigutamiseks, nt laste suvelaager või vangilaager.

Laagriks nimetatakse ka õppe- (õppelaager) või treeningeesmärgil (treeninglaager) korraldatud mitmepäevast kogunemist.

## Vaata ka
* Telklaager
* Kämping
* Puhkelaager
* Töö- ja puhkelaager
* Pioneerilaager
* Sõjaväelaager
* Põgenikelaager
* Koonduslaager
* Sunnitöölaager
* Surmalaager
* Laagrite Peavalitsus
Aniloks-värvivalts

**Aniloks-värvivalts** on rastritaolise või kärjetaolise süvendatud graveeringuga võll. Aniloksid on kas keraamilise või metallkattega aniloks-värviaparaadi küljes, mille abil toimub värvi kandmine trükivormi trükielementidele. 

## Tööpõhimõte

Aniloks-värvivaltsi süvendid võtavad värvikastist värvi ning kannavad seda ühtlase kihina trükivormi trükielementidele. Aniloks saab töötada vaid koos raakli abiga, sõltuvalt tehnoloogiast on kasutusel 1 või 2 raaklit, mis eemaldavad aniloksilt üleliigse värvi. See on vajalik trükivormi ettevalmistamiseks trükkimisprotsessi jaoks.

Aniloksil on tavaliselt 2 näitajat: volüüm ja lpi. Volüüm näitab, mitu kuupsentimeetrit mahutab rastri aukude rida ja lpi näitab, kui mitu rida auke tolli kohta on.

Aniloksidel võib varieeruda ka graveerimisnurk, 60° on trükitööstuse standard. Teised levinud graveerimisnurgad on 30° ja 45°.

## Viited
Trükivorm

**Trükivorm** on tasandilise või silindrilise pinnaga plaat, millele on moodustatud  trükivärvi ülekandvad osad – trükkivad elemendid ehk trükielemendid.

## Vaata ka
*Trükitehnika
*Trükiplaat
Gladbeck

**Gladbeck** on linn Saksamaa lääneosas Nordrhein-Westfaleni liidumaal Recklinghauseni kreisis. 

Gladbeck oli väike küla kuni söekaevandamise alguseni 19. sajandi lõpus. Linnaõigused sai 1919. aastal.

## Viited

## Välislingid

*Gladbecki koduleht
Radikaal

**Radikaal** on keemias aatom, ioon või molekul, millel on üks või mitu paardumata valentselektroni. Radikaal on tavaliselt väga lühiealine intermediaat, sest ta reageerib kiiresti teiste radikaalide või molekulidega. Teisisõnu radikaalid on üldjuhul keemiliselt väga reaktiivsed. Näitena erandist olgu toodud biradikaal (kahe paardumata elektroniga molekul) dihapnik (O2). Selline Maa atmosfääri tavaline hapnikumolekul on oma põhiolekus stabiilne molekul.  

Paardumata elektron põhjustab selle, et kõik radikaalid on paramagnetilised. Paardumata elektroni magnetmoment, spinn muudab aine pisut magnetiliseks. Võrdluseks diamagnetilistel ainetel on kõik elektronkatte elektronid paardunud, kõikide elektronide magnetmomendid tasakaalustavad paarikaupa üksteist, nii et kokku on magnetmoment 0.

Soovitatav on radikaali selles tähenduses kasutada terminit "vaba radikaal".

Terminit "radikaal" on kasutatud ka teises tähenduses, nimelt tähistamaks aatomite rühma, mis keemilistes reaktsioonides ei muutu ja eraldi ei eksisteeri. Näiteks alküülrühmad, arüülrühmad jm.

## Vaata ka
*Vaba radikaal
Elektroni paramagnetresonantsspektroskoopia

**Elektroni paramagnetresonantsspektroskoopia**  (EPR) on meetod, mida kasutatakse (eelkõige) orgaanilises keemias molekulide struktuuride määramiseks,  üks moodsamaid ainete uurimismeetodeid.

Orgaanilise ühendi uurimisel määratakse magnetväljas aine molekulide magnetilised omadused, mis sõltuvad eelkõige süsiniku ja vesiniku aatomite elektronkihi  konfiguratsioonist, mis omakorda sõltub nende aatomite asetusest aine molekulis.
Midi-Pyrénées

**Midi-Pyrénées' piirkond** oli piirkond (1. järgu haldusüksus) Prantsusmaa lõunaosas.

Piirkond jagunes kaheksaks departemanguks: Ariège'i, Aveyroni, Gersi, Haute-Garonne'i, Hautes-Pyrénées', Loti, Tarni ja Tarn-et-Garonne'i departemang.

2016. aastal liideti Midi-Pyrénées' ja Languedoc-Roussilloni piirkond Oksitaania piirkonnaks.

## Viited
Keemiline ühend

**Keemiline ühend** on keemiline aine, mis koosneb kahest või enamast keemilisest elemendist, mis on omavahel seotud keemiliste sidemetega. See on keemiliselt individuaalne aine.

Keemilist ühendit iseloomustavad omadused: 
*keemiline ühend on homogeenne; 
*keemilise ühendi molekulis olevate koostiselementide suhteline sisaldus on muutumatu ja väljendatav täisarvudes, nii et igal ühendil on kindel koostise stöhhiomeetria;
*molekulis on aatomid seotud kindlas järjestuses ja kindlate keemiliste sidemete kaudu, nii et aatomite ruumiline asetus ja molekuli struktuur on üheselt määratletud; keemilisele ühendile vastab talle omane keemiline valem;
* keemilise ühendi koostises olevaid elemente saab lahutada vaid keemiliste reaktsioonide käigus; kõik ühendid lagunevad kuumutamisel, kuid enamasti mitte koostiselementideks;
* keemilise ühendi keemilised ja füüsikalised omadused erinevad tema koostises olevate elementide omadustest;
*enamik keemilisi ühendeid võib esineda tahkes, vedelas või gaasifaasis;
* keemilised ühendid jagatakse kahte põhiklassi: anorgaanilised ja orgaanilised ühendid.

Keemilisteks ühenditeks ei loeta lihtaineid (nt O<sub>2</sub>, S<sub>8</sub>), ainete segusid (nt õhk, bensiin), sulameid (nt pronks) ega muutuva koostisega „mittestöhhiomeetrilisi” materjale (nt maakoore kristalsed kivimid ja mineraalid). 

IUPAC on välja töötanud keemiliste ühendite süstemaatilise nomenklatuuri. Lisaks sellele indekseerib Chemical Abstracts Service keemilisi ühendeid, nii et igal ühendil on kindel nn CAS-i registreerimisnumber (*CAS registry number*).

## Vaata ka
*Liitaine
*Faasisiire
*Supramolekulaarkeemia
Radikaal (täpsustus)

"**Radikaal**" (ld sõnast *radicalis* 'juure-, juurmine') on mitmetähenduslik sõna. 

***[[Radikaal]]** on keemias  ühe või mitme paardumata elektroniga aatom, ioon  või molekul. 
***[[Radikaal (poliitika)|Radikaal]]** on isik, kes peab vajalikuks põhjalikke ümberkorraldusi ühiskonnaelus või mõnes kitsamas valdkonnas.
* **[[Radikaal (ühing)|Radikaal]]** oli Eestis aastatel 1930–1931 tegutsenud kultuur-poliitiline ühing.
***[[Radikaal (keeleteadus)|Radikaal]]** on sõnajuure koostisosaks olev häälik semi keeltes.
***Radikaal** võib matemaatikas tähendada kas juuremärki või juurimise tulemust.
***Radikaal** on Jaapani ja Hiina keeles kirjamärkide osa, mille abil sõnu sõnaraamatutes järjestatakse (vt *kanji*de süstematiseerimist artiklis *[[kanji]]*).
Mõõtühik

**Mõõtühik** ehk **ühik** on füüsikalise suuruse väärtus, millega seda suurust mõõtmisel kvantitatiivselt võrreldakse. 

Mõõtühikud jagunevad sõltumatuteks ühikuteks ‒ põhiühikuteks ‒ ja nende kaudu määratletavateks ühikuteks ‒ tuletatud ühikuteks. Põhiühikud ja tuletatud ühikud moodustavad mõõtühikute süsteemi ehk ühikusüsteemi. 

Tuntuimad ühikusüsteemid on CGS-süsteem, MKSA-süsteem ja rahvusvaheline mõõtühikute süsteem (SI). Kõigis neis süsteemides on põhiühikute hulgas pikkuse, massi ja aja ühik, MKSA-süsteemis lisaks voolutugevuse ühik ning SI-süsteemis voolutugevuse, temperatuuri, ainehulga ja valgustugevuse ühik.

Põhiühikutest ja tuletatud ühikutest moodustatakse kümnendeesliidete abil kord- ja osaühikud (vt Ühikute detsimaaleesliited).

Eestis on kohustuslik kasutada rahvusvahelise mõõtühikute süsteemi (SI) mõõtühikuid majandustegevuses, rahvatervise ja avaliku ohutuse valdkonnas, haldus- ja õppetegevuses ning standardimisel. Seda nõuet kohaldatakse mõõtevahenditele, mõõtetulemustele ja mõõtühikute abil väljendatavatele suurustele.

Kasutusel on ka mitmeid rahvusvahelisse mõõtühikute süsteemi mittekuuluvaid ühikuid, vt SI ühikutega seotud ühikud, SI-väliseid mõõtühikuid. 

## Vaata ka
*SI-süsteemi ühikud
*Metroloogia
*Mõõtühikute loend
*Vanade ja vähemlevinud mõõtühikute loend
*Briti ühikusüsteem
*USA ühikusüsteem

## Viited

## Välislingid
*  Mõõtühikute kalkulaator
* Kiire konversioon
Liiter

**Liiter** (lühend **l**, rahvusvahelises kasutuses ka **L**) on meetermõõdustiku ruumalaühik, mis ei ole ametlik SI-ühik, kuid on selles süsteemis mainitud ja mõeldud kasutamiseks koos süsteemi ühikutega.

1 liiter = 1 kuupdetsimeeter (dm³) = 1000 kuupsentimeetrit (cm³) = 0,001 kuupmeetrit (m³).

1 liiter = 1000 milliliitrit (ml) = 100 sentiliitrit (cl) = 10 detsiliitrit (dl).

Üks liiter vedelat vett kaalub peaaegu täpselt 1 kg, sest 1795. aastal määrati grammi väärtuseks 1 cm³ vee kaal (jää sulamistemperatuuril).

1 liiter võrdus ka viljamõõdul, 61 kanttolli = 0,813 toobiga.  

## Viited
Hoyerswerda

**Hoyerswerda** (ülemsorbi keeles *Wojerecy*) on suur kreisilinn Saksamaa idaosas Saksimaal Bautzeni kreisis. 1. augustini 2008 oli kreisivaba linn.

Linn asub Schwarze Elsteri jõe ääres.

## Ajalugu
Hoyerswerdat on esmamainitud 1268. aastal. 1371 sai asula linnaõigused.

## Viited

## Välislingid

* Hoyerswerda koduleht
Molaarne kontsentratsioon

**Molaarne kontsentratsioon** ehk **molaarsus** iseloomustab lahuse kontsentratsiooni ning näitab, mitu mooli ainet on lahustatud 1 liitris lahuses. Kui ainet on lahustatud 1&nbsp;kg lahustis, siis räägitakse molaalsest kontsentratsioonist.

Molaarse kontsentratsiooni mõõtühik on:
1 M = 1&nbsp;mol/l --> ühe molaarne lahus ehk üks mool ainet/ühes liitris lahuses

Molaarse kontsentratsiooni leidmine: c=\frac{n}{V},

kus c = lahuse molaarne kontsentratsioon [M -molaarne]
*n = aine moolide arv [mol]
*V = lahuse ruumala [l – liiter]

## Näide
250&nbsp;cm3 lahuses sisaldub 8g naatriumhüdroksiidi. Leiame naatriumhüdroksiidi moolide arvu 250&nbsp;cm3 = 0,25 dm3 lahuses. Naatriumhüdroksiidi molaarmass: M(NaOH) = 40,0g/mol;

n(mol)=\frac{m(g)}{M(g/mol)}

n(NaOH)=\frac{8g}{40 g / mol} = 0,2 mol

Seega 0,2&nbsp;mol NaOH sisaldub 0,25 dm3 lahuses.

Leiame lahuse molaarse kontsentratsiooni ehk NaOH moolide arvu 1 dm3 lahuses:

c(mol/dm^3)=\frac{n(mol)}{V(dm^3)}

c(NaOH)=\frac{0,2 mol}{0,25 dm^3} = 0,8 mol / dm^3

c = 0,8 M ehk lahus on 0,8-molaarne.

## Vaata ka
*Molaalne kontsentratsioon (molaalsus)
*Osmolaarsus
*Molekulmass
*Molaarmass
Halogeenid

**Halogeenid** on VII A rühma elemendid. Sellesse rühma kuuluvad lihtainetena gaasilised fluor ja kloor, vedel broom ning tahked jood ja astaat. 

Halogeenid on tugevad oksüdeerijad, sest nende aatomite välisel elektronkihil on vaid üks elektron puudu stabiilsest oktetist. See tähendab, et nende välisel elektronkihil on 7 elektroni ehk puudu on 1 elektron 4 paariga elektronkihist, mis esineb  inertgaaside väliskihil. Seda ühte elektroni on halogeenidel hädasti vaja ja seda pakuvad näiteks metallid, moodustades soolasid. Seda omadust on pandud ilmekalt kajastama nimetus "halogeenid", mis on tuletatud kreeka keele põhjal ja tähendab soola moodustajat. 

Kõik halogeenid on inimesele mürgised.

## Halogeeniühendid
Enamik halogeeniühendeid on vedelikud või tahked ained, vähesed halogeeniühendid on toatemperatuuril gaasilised.

Kuna halogeeniühenditel peaaegu puudub vastastikmõju veega, sest nad ei saa moodustada vesiniksidemeid, on nad hüdrofoobsed ehk nad ei lahustu vees.

Halogeeniühendite tihedus on suurem kui 1 gramm kuupsentimeetri kohta, s.t nad on veest raskemad.

### Kaheaatomiliste halogeenide molekulid

## Vaata ka
*Haliidid
Fluoriidid

**Fluoriidid** on vesinikfluoriidhappe soolad ja samuti kõik anorgaanilised ühendid, mis koosnevad fluorist ja mingist muust elemendist. (Varem nimetati fluoriidideks kõiki fluoriühendeid.)

Kui fluoriid on fluori ühend metalliga, siis on keemiliseks sidemeks iooniline side. Kui fluoriid on fluori ühend mittemetalliga, siis on keemiliseks sidemeks kovalentne side, kuigi ühine elektronpaar on rohkem fluori aatomite poole tõmmatud.

Fluoriidid tekivad redoksreaktsioonis, kus oksüdeerijaks on fluor, või vesinikfluoriidhappe reageerimisel metalliga.
## Lähtehape

* vesinikfluoriid (keemiline valem HF), fluoriid, mille vesilahus (vesinikfluoriidhape) on happeliste omadustega

## Näited
* naatriumfluoriid (NaF), seda on kasutatakse lisandina hambapastas ;
* kaltsiumfluoriid (CaF2), esineb mineraalina fluoriit, tööstuslikult tähtsaim vesinikfluoriidhappe allikas; 
* uraanheksafluoriid (UF6), vaheühend uraani rikastamisel. 

## Vaata ka
*Haliidid
ActionScript

**ActionScript** on programmeerimiskeel, mis tugineb ECMAScriptile. Seda kasutatakse peamiselt veebilehtedel ja rakendustes, mis kasutavad Adobe Flash Playerit SWF-failide veebilehele manustamiseks, kuid seda kasutavad ka mõned andmebaasirakendused, näiteks Alpha Five. 

Algselt arendas keelt Macromedia, pärast ettevõtte ülevõtmist Adobe poolt aga viimane.
Flash

**Adobe Flash** (aastani 2005 **Macromedia Flash**) on vektorgraafika tarkvara platvorm ja tehnoloogia selliste animatsioonide loomiseks, mida kasutatakse eelkõige animeeritud veebigraafikas. Flash-tehnoloogiat oli arendanud USA firma Macromedia ja see kuulub praegu Adobele (kes ostis Macromedia 2005. aastal).

## Ajalugu
Flashi tarkvara sai alguse firma FutureSplash tarkvarast, mille Macromedia ostis 1996. aasta detsembris ja laskis hiljem välja Flash 1.0-na.

## Vaata ka
* Adobe Shockwave
* Rich Internet Application (RIA)
* Simple Object Access Protoco (SOAP)

## Välislingid
* Macromedia Flash Adobe kodulehel (*inglise keeles*)
* Flash Player Adobe kodulehel (*inglise keeles*)
Antonio Stradivari

**Antonio Stradivari** (ladinapäraselt **Stradivarius**, lühendatult **Strad**; 1644 Cremona – 18. detsember 1737 Cremona) oli kuulus itaalia viiulimeister.

## Elu
Antonio Stradivari isa oli Alessandro Stradivari ja ema Anna Moroni. Antonio täpne sünniaeg ei ole teada, kuid arvatavasti nägi ta ilmavalgust 1644. aastal.

Ilmselt töötas ja õppis Antonio aastatel 1658–1654 Nicola Amati juures, kuid tõendeid selle kohta pole säilinud. 

Juulis 1667 abiellus Antonio Stradivari noore lese Francesca Feraboschimiga, kellega ta sai kuus last. 1698. aastal Francesca suri. 1699. aastal abiellus Antonio uuesti, Antonia Maria Zambelliga, kellega ta sai veel viis last. 

Antonio Stradivari suri 1737. aastal Cremonas ja maeti San Domenico kirikusse. 1868. aastal, kui kirikut lammutati, tuli põrandaplaatide alt välja Stradivaride perekonna hauaplaat. Nende säilmed sängitati ümber ning tollastel andmetel polnud võimalik Antonio säilmeid temaga samas hauas olnud sugulaste omadest eristada.

## Töö

Antonio Stradivari valmistas umbes 450 viiulit, peale selle vioolasid, tšellosid, kontrabasse ja isegi kitarre ning ühe harfi. Kokku valmistas ta elu jooksul 1101 keelpilli. Nendest umbes 650 on säilinud ja tänini mängukõlblikud. Osa Stradivari pille on hoiul muuseumides, osal mängivad kuulsad viiuldajad ja osa on erakogudes.

Viis läbi aegade kõige kallimalt müüdud muusikainstrumenti on just nimelt Stradivari viiulid: nende eest on makstud üle poolteise miljoni USA dollari. Kalleima viiuli eest maksti 16. juulil 2006 Christie oksjonil 3 544 000 dollarit.

Kõige ilusamad Stradivari viiulid on valmistatud aastatel 1698–1725. Tuntuimad neist on Soil (1714) ja Alard (1715). Pärast 1730. aastat valminud viiuleist on osa tema poegade Omobono ja Francesco kätetööd, ehkki neil on Antonio signatuur.

Viiulimeistrina eksperimenteeris Stradivari palju, mistõttu eristuvad tema viiulid Amati omadest. Ta muutis viiuli kaarestut, jälgis märksa hoolikamalt puidu paksust eri kohtades ja kasutas teist värvi värnitsat.

## Välislingid
*Stradivari ühing
*Stradivari viiulid
*Stradivari viiulite saladused
ISO 9000

**ISO 9000** on Rahvusvahelise Standardiorganisatsiooni (ISO) standardite rühm, mis reglementeerib kvaliteeditagamissüsteeme toodete hankimisel, tarnimisel, väljatöötamisel ja tootehooldusel. Peaeesmärk on tarbija rahulolu toote või teenuse kvaliteedi üle, mille tagab motiveeritud ja pühendunud töötaja. ISO 9000 kvaliteedistandardite sari on kehtestatud ka Eesti standarditena. 

## ISO 9000 rühma kuuluvad standardid
* ISO 9001:2000
* ISO 9004
* ISO 19011
Inhibiitor

**Inhibiitor** ehk **inhibeerija** ehk **negatiivne katalüsaator** on aine või faktor, mis pidurdab keemilist, biokeemilist või füsioloogilist protsessi. 

Keemilises reaktsioonis inhibiitor kas pidurdab reaktsiooni kiirust või takistab reaktsiooni.

Inhibiitori vastandmõiste on katalüsaator, mis kiirendab reaktsiooni kulgu.

## Vaata ka
*Ensüümiinhibiitor
*Hingamisinhibiitorid
*Kasvuinhibiitorid
*Katalüsaator

## Viited